Държавен вестник, бр. 103, 2023 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  103
2. В случаите, когато типовите цени на 
електрическата енергия по чл. 7 са различни в 
рамките на календарната година, предхождаща 
годината на оценката, формулите по ал. 1, т. 1 
и 2 се прилагат поотделно за броя месеци, 
през които са действали съответните цени, 
като се умножават по броя месеци, разделен 
на 12, след което резултатите се сумират.
3. В случаите по т. 4 от приложение № 2 
оценката на разходите за енергия на дома­
кинство по чл. 7, ал. 1, т. 2 се извършва за 
календарната година, предхождаща годината 
на оценката, по формулата по ал. 1, т. 1.
4. В случаите по чл. 7, ал. 3 към годишния 
разход РЕГ се прибавя допълнителен разход 
РДЕРМПМ, изчислен по следната формула:
РДЕРМПМ = Ц14*р, където:
РДЕРМПМ е разходът за достъп до елек­
троразпределителната мрежа, в лв.;
Ц14 – типовата цена по чл. 7, ал. 3, в лв./
ден;
р – броят дни на съответния период, за 
който са изчислени разходите.
Приложение № 2 
към чл. 7, ал. 2
МЕТОДИКА
за образуване на типови цени за крайни 
битови клиенти на електрическа енергия, 
присъединени на ниво ниско напрежение към 
електроразпределителна мрежа
1. Типовите цени за клиентите по чл. 7, 
ал. 1, т. 1 са в лв./kWh за дневно потребление 
(Ц1) и нощно потребление (Ц2) и се образуват 
по следните формули:
1.1. Ц1=(ЦКСД+ЦМУ)*(1+%ДДС), където:
1.1.1. ЦКСД е среднопретеглената цена на 
утвърдените от Комисията за енергийно и 
водно регулиране, наричана по-нататък КЕВР, 
за съответния период цени за снабдяване 
с електрическа енергия на всички крайни 
снабдители по дневна скала, в лв./kWh, във 
връзка с чл. 21, ал. 1, т. 8в от Закона за 
енергетиката;
1.1.2. ЦМУ е цена за мрежови услуги, в лв./
kWh, която се образува по следната формула: 
ЦМУ=ЦДЕПМ+ЦПЕПМ+ЦДЕРМ+ЦПЕРМ, 
където:
ЦДЕПМ е утвърдената от КЕВР за съот­
ветния период цена за достъп до електропре­
носната мрежа за крайни клиенти, в лв./kWh;
ЦПЕПМ – утвърдената от КЕВР за съответ­
ния период цена за пренос през електропре­
носната мрежа за крайни клиенти, в лв./kWh;
ЦДЕРМ – среднопретеглената цена на 
утвърдените от КЕВР за съответния период 
цени за достъп до електроразпределител­
ната мрежа за крайни битови клиенти на 
всички електроразпределителни дружества,
в лв./kWh;
ЦПЕРМ – среднопретеглената цена на 
утвърдените от КЕВР за съответния период 
цени за пренос през електроразпределител­
ната мрежа за крайни битови клиенти на 
всички електроразпределителни дружества, 
в лв./kWh;
1.1.3. ДДС е данъкът върху добавената 
стойност, в %.
1.2. Ц2= (ЦКСН + ЦМУ)*(1 + %ДДС), 
където:
1.2.1. ЦКСН е среднопретеглената цена на 
утвърдените от КЕВР за съответния период 
цени за снабдяване с електрическа енергия на 
всички крайни снабдители по нощна скала, 
в лв./kWh, във връзка с чл. 21, ал. 1, т. 8в от 
Закона за енергетиката;
1.2.2. ЦМУ – цената за мрежови услуги за 
съответния период, изчислена по ал. 2, т. 1, 
буква „б“, в лв./kWh;
1.2.3. ДДС е данъкът върху добавената 
стойност, в %.
2. Типовата цена за клиентите по ал. 1, т. 2 
(ЦЗ) е в лв./kWh и се образува по следната 
формула:
ЦЗ=[ППЦ БТ*(1 + %к1 + %к 2) + 
ЦМУ+ЦЗО]*(1 + %ДДС), където:
2.1. ППЦБТ е прогнозната пазарна цена 
на електрическата енергия за базов товар 
за съответния период, изчислена от КЕВР 
за целите на чл. 21, ал. 1, т. 8в от Закона за 
енергетиката, в лв./kWh;
2.2. k1 – типов коефициент, в %, отразяващ 
отклонението между средната пазарна цена 
за базов товар на пазара ден напред за пред­
ходната календарна година и постигнатата 
среднопретеглена цена от трите доставчика 
с най-голям брой крайни битови клиенти на 
пазара ден напред за предходната календарна 
година; постигнатата среднопретеглена цена 
на пазара ден напред се определя, като се 
симулира участие на пазара ден напред за 
предходната календарна година въз основа 
на валидираните от независимия преносен 
оператор графици на доставчиците в Д-1;
2.3. к2 – типов коефициент, равен на 10%, 
отразяващ икономически обоснованите раз­
ходи, разходите за балансиране и възвръща­
емостта на търговец във връзка с доставката 
до крайния битов клиент;
2.4. ЦМУ – цената за мрежови услуги за 
съответния период, изчислена по ал. 2, т. 1, 
буква „б“, в лв./kWh;
2.5. ЦЗО е утвърдената от КЕВР за съ­
ответния период цена за задължения към 
обществото, в лв./kWh;
2.6. ДДС е данъкът върху добавената стой­
ност, в %.
3. В случай че за съответен регулаторен 
период КЕВР утвърждава цени за снабдяване 
с електрическа енергия от краен снабдител по 
чл. 30, ал. 1, т. 9 от Закона за енергетиката